5.10.2022 г.
BG
Официален вестник на Европейския съюз
L 258/299
Предотвратяване и управление на конфликтите на интереси и прозрачност 14.
отбелязва съществуващите мерки и продължаващите усилия на Института за осигуряване на прозрачност, предотвратяване и управление на конфликтите на интереси, както и за гарантиране на защита за лицата, подаващи сигнали за нередности; отбелязва, че Институтът е публикувал декларациите за конфликти на интереси и автобиографиите на членовете на управителния съвет и висшето ръководство на своя уебсайт;
15.
отбелязва, че Институтът е докладвал за един случай на подаване на сигнал за нередности през 2019 г. и че са били приложени вътрешните правила; отбелязва, че политиката на Института за лицата, подаващи сигнали за нередности, все още не е приведена в съответствие с Директива (ЕС) 2019/1937 на Европейския парламент и на Съвета (2); призовава Института да гарантира пълно привеждане в съответствие при следващото преразглеждане на политиката;
16.
отбелязва, по отношение на последващите действия във връзка с освобождаването от отговорност за финансовата 2019 година, че през 2020 г.
Институтът е започнал процес на преглед на прилагането на принципите на добро управление от страна на ОЗИ на Института; Вътрешен контрол
17.
отбелязва, че според доклада на структурата за вътрешен одит на Института от 69-те препоръки, попадащи в обхвата на последващия одит, 28 неизпълнени препоръки са били приключени, статутът на 7 неизпълнени препоръки е бил понижен, а 1 неизпълнена препоръка относно управлението на достъпа до ИТ вследствие на одита на ИТ през 2016 г. е била актуализирана, придобивайки критичен статут; призовава Института да разгледа този критичен риск в оценката си на системата за вътрешен контрол като потенциална слабост в принцип 11;
18.
отбелязва, че не са установени съществени слабости в нито един от компонентите на системата за вътрешен контрол на Института, които биха могли да застрашат постигането на оперативните, финансовите или контролните цели и да попречат на директора да подпише своята декларация за достоверност; отбелязва обаче, че са необходими някои допълнителни подобрения по отношение на принципи 12 и 17, които попадат в категория 2, по-специално чрез намаляване на забавянето в планирания темп на изпълнение на неизпълнените препоръки и чрез намаляване на времето за комуникация във връзка с корективните мерки, предприети през 2020 г.; Мерки в отговор на COVID-19 и непрекъснатост на дейността
19.
отбелязва, че през май 2020 г. управителният съвет на Института е решил да мобилизира 60 милиона евро от неразпределените средства на Института за допълнителна подкрепа на студентите, предприемачите и новаторите, засегнати от глобалното разпространение на COVID-19; отбелязва, че инициативата на Института за реакция при кризи (CRI) е подпомогнала нови проекти и начинания в отговор на пандемията от COVID-19 чрез инструментите за подкрепа на рисков капитал, които са предоставили целева подкрепа за предприятия с голямо въздействие и потенциал за растеж, разрастващи се предприятия и малки и средни предприятия, както и проекти за реакция при пандемия, които са генерирали и изпълнили краткосрочни проекти за реакция в областта на иновациите, пряко насочени към пандемията от COVID-19; Други коментари
20.
приветства усилията на Института да продължи да подобрява присъствието си в социалните медии и стратегията си за устойчиво развитие през 2020 г.;
21.
отбелязва процеса на прилагане от страна на Института на общата политика за информационна сигурност, включително свързаните с информационните и комуникационните технологии аспекти на киберсигурността; отбелязва, че основният резултат от насоките и прилагането на тази програма до момента е, че Институтът не е докладвал за каквито и да било инциденти, свързани с киберсигурността;
22.
припомня, че е важно да се увеличи цифровизацията на Института от гледна точка на вътрешното функциониране и управление, но също така и с цел ускоряване на цифровизацията на процедурите; подчертава необходимостта Институтът да продължи да бъде проактивен в това отношение, за да се избегне на всяка цена цифрово разделение между агенциите; обръща внимание обаче на необходимостта да се вземат всички необходими мерки за сигурност, за да се избегне всякакъв риск за онлайн сигурността на обработваната информация; призовава Института да ускори разработването на своята политика в областта на киберсигурността и да информира органа по освобождаване от отговорност, когато то бъде приключено;
(2) Директива (ЕС) 2019/1937 на Европейския парламент и на Съвета от 23 октомври 2019 г. относно защитата на лицата, които подават сигнали за нарушения на правото на Съюза (ОВ L 305, 26.11.2019 г., стр. 17).